От основаването на Театър Чекори Боре Ангеловски е негов творчески ръководител, директор, режисьор, педагог. Продължава работата си и като преводач, сценограф, костюмограф, но вече окончателно престава да се занимава с актьорство. Може би от прекалено натоварване с другите дейности в театъра, но по-вероятно причината е дълбоко емоционална: носталгия по родната велешка сцена. След изгонването от Велес, Ангеловски е изиграл само една роля – през 1989 година като гостуване в Народния театър във Велес, представя ролята на Нагант в пиесата „На острието“, по текст на Бранко Варошлия – колега от Младежкото драматично студио във Велес и в партньорство с Петре Пърличко – един от доайените на македонския театър, също велешанец. Боре Ангеловски, освен на фестивалите, не е играл на друга сцена освен велешката.